Nina Strand

Nina Strand (født 29. november 1973) er en norsk fotograf, forfatter og redaktør. 

Hun har en bachelor i prosjektledelse, en master i Creative Writing og har jobbet som fotograf siden 2000. Hun arbeider med både bilde og tekst og bruker boken som sitt galleri. Hun debuterte i 2004 med kortprosaboken Gutta på gølvet og har siden utgitt fotoboken Hvordan synes du selv det går?/So, how do you think you're doing i 2008,og dokumentarboken Nykter i 2010.

Strand har startet og driver Objektiv, som publiserte et tidsskrift for kamerabasert kunst mellom 2010 til 2019, og som siden 2020  publiserer essaypublikasjoner om kamerabasert kunst .Om Objektiv

Hun er datter av legen og kvinneaktivisten Kitty Strand.  I 2015 presenterte Nina Strand en utstilling og fotobok om moren, Dr. Strand, et prosjekt hun da hadde arbeidet med i fem år.«Nina Strand med fortellingen om mor», Aftenposten 9. september 2015

Siste utgivelser er fotonovellene Current Condition (Journal, 2023) og Studio Situations, en samling selvpubliserte fanziner om kunstnerrollen utgitt mellom 2013 og 2019. I forbindelse med Paris Photo i november 2023 stilte hun ut sitt nye prosjekt Second Spring på Cometa i Paris, og under Fotobokfestival Oslo samme år stilte hun ut tre av sine fotonovellebøker.

Hun jobber også som kurator og har sittet i en rekke juryer for fotobøker og fotografiske priser, samt co-kuratert utstillingene Subjektiv på Malmö Konsthall i. 2017, Le Book Club på Fotogalleriet i 2020, TRUST for fotografifestivalen f/stop i Leipzig i 2021 samt Søsterskap for Les Rencontres d'Arles i 2023.

 Referanser 

Kategori:Norske sakprosaforfattere
Kategori:Norske fotografer
Kategori:Fødsler i 1973